Περιγραφή use case «Συλλογή προτιμήσεων»

* Βασική ροή:

1. Το σύστημα εμφανίζει στην οθόνη μία συλλογή φωτογραφιών από διάφορα δωμάτια, έπιπλα και σπίτια και ζητάει στο χρήστη να επιλέξει έναν αριθμό φωτογραφιών ως αγαπημένες του.
2. Ο χρήστης επιλέγει τον ζητούμενο αριθμό φωτογραφιών και επιλέγει να συνεχίσει σε επόμενη οθόνη.
3. Το σύστημα λαμβάνει και αποθηκεύει επιτυχώς τις προτιμήσεις του χρήστη, σε τοπικό επίπεδο.
4. Το σύστημα διαχείρισης δεδομένων, επεξεργάζεται και συνδυάζει τα δεδομένα που λήφθηκαν από το χρήστη, τα συγκρίνει με δεδομένα άλλων χρηστών και κατατάσσει το χρήστη σε μία κατηγορία ανάλογα με τις προτιμήσεις του.
5. Το σύστημα διαχείρισης δεδομένων, επιλέγει ποια δεδομένα δεν είναι χρήσιμα και τα διαγράφει από το σύστημα, ενώ κρατάει τη νέα γνώση για επανεκπαίδευση του.
6. Το σύστημα οδηγεί το χρήστη στην οθόνη «Δημιουργία δωματίου».

* Εναλλακτική ροή 1:

2.α.1. Ο χρήστης επιλέγει να παραλήψει το συγκεκριμένο βήμα γιατί δεν επιθυμεί να λάβει εξατομικευμένο περιεχόμενο.

2.α.2. Το σύστημα τον κατατάσσει σε χρήστη χωρίς κατηγορία, και δε θα του δώσει προτάσεις για όσο συνεχίζει να χρησιμοποιεί την εφαρμογή.

2.α.3. Η περίπτωση χρήσης συνεχίζεται στο βήμα 6 της βασικής ροής.

* Εναλλακτική ροή 2:

2.b.1. Ο χρήστης επιλέγει λιγότερες από τις ζητούμενες εικόνες ή καθόλου εικόνες χωρίς να δηλώσει ότι θέλει να παραλείψει το συγκεκριμένο βήμα.

2.b.2. Το σύστημα ανιχνεύει το λάθος και εμφανίζει αντίστοιχο μήνυμα στο χρήστη όπου τον προτρέπει να επιλέξει τις ζητούμενες εικόνες ή να επιλέξει την παράλειψη βήματος για να συνεχίσει στην επόμενη οθόνη.

2.b.3. Ο χρήστης κλείνει το μήνυμα λάθους.

2.b.4. Η περίπτωση χρήσης συνεχίζεται από το βήμα 1 της βασικής ροής.

* Εναλλακτική ροή 3:

4.α.1. Κατά την επεξεργασία των προτιμήσεων του χρήστη και τη σύγκρισή τους με προηγούμενα δεδομένα, το σύστημα διαχείρισης δεδομένων παρατηρεί ότι δεν υπάρχει μία κατηγορία που να αντικατοπτρίζει με ακρίβεια τις προτιμήσεις του χρήστη.

4.α.2. Το σύστημα διαχείρισης δεδομένων δημιουργεί μία νέα κατηγορία χρηστών συνδυάζοντας τις δύο κυρίαρχες κατηγορίες που θα μπορούσε να κατατάξει το χρήστη.

4.α.3. Η περίπτωση χρήσης συνεχίζεται από το βήμα 6 της βασικής ροής. (Το βήμα 5 της βασικής ροής που είναι η εκκαθάριση δεδομένων θεώρησα ότι δε θα γίνει γιατί εφόσον δημιουργείται νέα κατηγορία χρήστη, όλα τα νέα δεδομένα θα είνα χρήσιμα.)

Περιγραφή use case «Συλλογή δεδομένων από χρήστη»

* Βασική ροή:

1. Κάθε φορά που ένας χρήστης αποθηκεύει ένα πλάνο δωματίου, το σύστημα τον ρωτάει αν επιτρέπει να αποθηκευτούν επιπλέον δεδομένα σχετικά με αυτόν. (Αυτά τα δεδομένα είναι πιο προσωπικά και έχουν να κάνουν με το πώς διαμόρφωσε το χώρο του, τι έπιπλα επέλεξε, πώς τα τοποθέτησε μέσα στο χώρο κλπ.)
2. Ο χρήστης επιλέγει ότι συμφωνεί.
3. Το σύστημα αποθηκεύει τα δεδομένα του χρήστη σε τοπικό επίπεδο και εμφανίζει αντίστοιχο μήνυμα.
4. Το σύστημα διαχείρισης δεδομένων χρησιμοποιεί αυτά τα δεδομένα συνδυαστικά με αυτά που έχει συλλέξει από τη συλλογή προτιμήσεων στην αρχή για να εμπλουτίσει τις κατηγορίες χρηστών και να τις εξειδικεύσει περισσότερο.
5. Το σύστημα διαχείρισης δεδομένων, επιλέγει ποια δεδομένα δεν είναι χρήσιμα και τα διαγράφει από το σύστημα, ενώ κρατάει τη νέα γνώση για επανεκπαίδευση του.
6. Ο χρήστης κλείνει το μήνυμα του συστήματος και συνεχίζει να ενεργεί στην οθόνη που βρισκόταν.

* Εναλλακτική ροή 1:

2.α.1. Ο χρήστης επιλέγει ότι διαφωνεί.

2.α.2. Το σύστημα δεν αποθηκεύει τίποτα επιπλέον για το χρήστη και εμφανίζει αντίστοιχο μήνυμα.

2.α.3. Η περιπτωση χρήσης συνεχίζει στο βήμα 6 της βασικής ροής.

* Εναλλακτική ροή 2:

4.α.1. Το σύστημα διαχείρισης δεδομένων συγκρίνοντας τα δεδομένα του χρήστη με τις προτιμήσεις που ειχε δηλώσει στην αρχή, ανιχνεύει ότι η κατηγορία που τον έχει κατατάξει δεν τον αντιπροσωπεύει τελικά.

4.α.2. Το σύστημα διαχείρισης δεδομένων συγκρίνει τα δεδομένα του χρήστη με άλλες κατηγορίες χρηστών και τον κατατάσσει σε διαφορετική κατηγορία.

4.α.3. Η περιπτωση χρήσης συνεχίζει στο βήμα 6 της βασικής ροής.

* Εναλλακτική ροή 3:

4.α.2.α.1. Το σύστημα διαχείρισης δεδομένων συγκρίνοντας τα δεδομένα του χρήστη με άλλες κατηγορίες χρηστών, δε βρίσκει κάποια σύγκλιση μόνο προς μία κατηγορία.

4.α.2.α.2. Το σύστημα διαχείρισης δεδομένων δημιουργεί μία νέα κατηγορία χρηστών συνδυάζοντας τις δύο κυρίαρχες κατηγορίες που θα μπορούσε να κατατάξει το χρήστη.

4.α.2.α.3. Η περιπτωση χρήσης συνεχίζει στο βήμα 6 της βασικής ροής.

Περιγραφή use case «Προτάσεις για διακόσμηση με βάση προτιμήσεις άλλων χρηστών»

* Βασική ροή:

1. Ο χρήστης έχει επιλέξει κάποια έπιπλα και διακοσμεί το χώρο του.
2. Ο χρήστης επιλέγει τη δημιουργία προτάσεων βελτιστοποίησης του χώρου από το σύστημα.
3. Το σύστημα εντοπίζει τα έπιπλα που έχει τοποθετήσει ο χρήστης στο χώρο του.
4. Το σύστημα διαχείρισης δεδομένων αντλεί πληροφορίες από την κατηγορία που έχει καταταχθεί ο χρήστης.
5. Το σύστημα διαχείρισης δεδομένων αντιστοιχεί τα έπιπλα που έχει επιλέξει ο χρήστης και κάνει generate διάφορες προτάσεις με βάση τα δεδομένα άλλων χρηστών, τις προτιμήσεις του χρήστη, ή το συνδυασμό των δύο ανάλογα με την περίπτωση.
6. Το σύστημα εμφανίζει στην οθόνη του χρήστη τις λογικές προτάσεις.
7. Ο χρήστης αποδέχεται τις προτάσεις του συστήματος.
8. Το σύστημα κάνει τις αλλαγές στο χώρο του χρήστη, του εμφανίζει το αλλαγμένο του δωμάτιο και τον ρωτάει αν συμφωνεί με το αποτέλεσμα.
9. Ο χρήστης είναι ικανοποιημένος και συνεχίζει να ενεργεί στην οθόνη που βρισκόταν.

* Εναλλακτική ροή 1:

4.α.1. Ο χρήστης δεν είναι σε κάποια συγκεκριμένη κατηγορία γιατί είχε επιλέξει να μην καταγραφούν τα δεδομένα του, ούτε οι προτιμήσεις του. Τότε, το σύστημα τον ρωτάει αν θέλει να πάρει γενικές προτάσεις και όχι εξατομικευμένες.

4.α.2. Ο χρήστης δηλώνει ότι συμφωνεί.

4.α.3. Το σύστημα διαχείρισης δεδομένων, συγκρίνει δεδομένα όλων των κατηγοριών χρηστών και βρίσκει προτάσεις κοινές για τις περισσότερες κατηγορίες.

4.α.4. Το σύστημα διαχείρισης δεδομένων αποθηκεύει αυτές τις προτάσεις για μελλοντική χρήση, ώστε να μην επαναλαμβάνεται κάθε φορά το βήμα 4.α.3.. Μπορούμε να ορίσουμε κάθε πότε το σύστημα θα εκτελεί το βήμα 4.α.3., ώστε να ενημερώνονται οι πληροφορίες, όσο έχουμε περισσότερα δεδομένα, αλλά να μην εφαρμόζεται κάθε φορά χωρίς λόγο.

4.α.5. Η περίπτωση χρήσης συνεχίζεται από το βήμα 6 της βασικής ροής.

* Εναλλακτική ροή 2:

4.α.2.α.1. Ο χρήστης δηλώνει ότι διαφωνεί.

4.α.2.α.2. Το σύστημα τον επιστρέφει στο βήμα 1 της βασικής ροής όπου μπορεί να μην επιλέξει ξανά αυτή τη λειτουργία και να συνεχίσει σε κάποια άλλη περίπτωση χρήσης.

* Εναλλακτική ροή 3:

4.α.3.α.1. Το σύστημα διαχείρισης δεδομένων, διαθέτει έτοιμες προτάσεις από πρόσφατη σύγκριση.

4.α.3.α.2. Η περίπτωση χρήσης συνεχίζεται από το βήμα 6 της βασικής ροής.

* Εναλλακτική ροή 4:

7.α.1. Ο χρήστης απορρίπτει κάποιες ή όλες τις προτάσεις του συστήματος.

7.α.2. Το σύστημα εφαρμόζει στο χώρο μόνο τις αλλαγές για τις οποίες συμφώνησε ο χρήστης και τον ρωτάει αν συμφωνεί με το αποτέλεσμα.

7.α.3. Η περίπτωση χρήσης συνεχίζει από το βήμα 9 της βασικής ροής.

* Εναλλακτική ροή 5:

9.α.1. Ο χρήστης δεν είναι ικανοποιημένος με τις αλλαγές οπότε δηλώνει ότι διαφωνεί.

9.α.2. Το σύστημα τον επιστρέφει στο βήμα 1 της βασικής ροής όπου μπορεί να μην επιλέξει ξανά αυτή τη λειτουργία και να συνεχίσει σε κάποια άλλη περίπτωση χρήσης.

Περιγραφή use case «Προτάσεις επίπλων με βάση προτιμήσεις άλλων χρηστών»

* Βασική ροή:

1. Ο χρήστης βρίσκεται στο σημείο όπου θα επιλέξει έπιπλα για το δωμάτιό του.
2. Το σύστημα ελέγχει τι τύπο δωματίου έχει φτιάξει ο χρήστης.
3. Το σύστημα επιλέγει σύμφωνα με τον τύπο δωματίου τα ανάλογα έπιπλα που αντιστοιχούν και τα εμφανίζει ως επιλογές στο χρήστη.
4. Ο χρήστης επιλέγει να ζητήσει πιο συγκεκριμένες προτάσεις επίπλων από το σύστημα.
5. Το σύστημα αποστέλει το αίτημα του χρήστη στο σύστημα διαχείρισης δεδομένων.
6. Το σύστημα διαχείρισης δεδομένων αντλεί πληροφορίες από την κατηγορία που έχει καταταχθεί ο χρήστης και κάνει προτάσεις επίπλων με βάση τα δεδομένα άλλων χρηστών, τις προτιμήσεις του χρήστη, ή το συνδυασμό των δύο ανάλογα με την περίπτωση.
7. Το σύστημα κατατάσσει τα έπιπλα που μπορεί να επιλέξει ο χρήστης με βάση αυτές τις προτάσεις και έτσι το αποτέλεσμα είναι ο χρήστης να έχει ως πρώτες επιλογές, τις επιλογές που πιθανότερα προτιμάει.
8. Ο χρήστης συνεχίζει τις ενέργειες που έκανε, οδηγούμενος σε άλλη περίπτωση χρήσης.

* Εναλλακτική ροή 1:

4.α.1. Ο χρήστης επιλέγει να συνεχίσει παρακάτω, χωρίς να ζητήσει μια καλύτερη κατάταξη των επίπλων.

4.α.2. Η περίπτωση χρήσης συνεχίζει στο βήμα 8 της βασικής ροής.

* Εναλλακτική ροή 2:

6.α.1. Ο χρήστης δεν είναι σε κάποια συγκεκριμένη κατηγορία γιατί είχε επιλέξει να μην καταγραφούν τα δεδομένα του, ούτε οι προτιμήσεις του. Τότε, το σύστημα βγάζει ανάλογο μήνυμα όπου εξηγεί ότι δε γίνεται να πάρει καλύτερη κατάταξη επίπλων λόγω αυτού.

6.α.2. Ο χρήστης κλείνει το μήνυμα και η περίπτωση χρήσης συνεχίζεται από το βήμα 8 της βασικής ροής.

* Εναλλακτική ροή 3:

2.α.1. Ο χρήστης δεν έχει ένα συγκεκριμένο τύπο δωματίου γιατί έχει φτιάξει ένα custom δωμάτιο που είναι συνδυασμός δωματίων (πχ σαλονοκουζίνα) είτε ενιαίος χώρος (πχ στούντιο). Το σύστημα εμφανίζει μήνυμα στο χρήστη όπου τον ρωτάει τι κατηγοριών έπιπλα θέλει να δει πρώτα.

2.α.2. Ο χρήστης επιλέγει και πατάει την επιβεβαίωση.

2.α.3. Το σύστημα αποθηκεύει την επιλογή του χρήστη και η περίπτωση χρήσης συνεχίζει από το βήμα 3 της βασικής ροής.