Use case: Επεξεργασία τοίχων

Βασική ροή:

1. Ο χρήστης επιλέγει την επεξεργασία τοίχων.
2. Το σύστημα βρίσκει τους τοίχους που υπάρχουν στο δωμάτιο και τους εμφανίζει στο χρήστη.
3. Ο χρήστης επιλέγει τον τοίχο που επιθυμεί να επεξεργαστεί και το συγκεκριμένο κομμάτι του τοίχου.
4. Το σύστημα ελέγχει αν υπάρχουν αντικείμενα στο συγκεκριμένο κομμάτι του τοίχου τα οποία μπορεί να επηρεαστούν από τις αλλαγές, υποδεικνύει στο χρήστη τα υπάρχοντα αντικείμενα και τον ρωτάει τι θέλει να κάνει με αυτά τα αντικείμενα(Προσωρινή μετακίνηση σε άλλο σημείο ή μόνιμη διαγραφή).
5. Ο χρήστης επιλέγει να μετακινήσει τα αντικείμενα σε άλλο σημείο προσωρινά.
6. Το σύστημα αναζητά χώρους στο δωμάτιο όπου τα αντικείμενα χωράνε και δείχνει τις επιλογές αυτές στο χρήστη.
7. Ο χρήστης επιλέγει μία από τις διαθέσιμες επιλογές και τα έπιπλα μετακινούνται εκεί.
8. Το σύστημα υποδεικνύει τις επιλογές επεξεργασίας για το κομμάτι του τοίχου.
9. Ο χρήστης επιλέγει την επιλογή που θέλει να εφαρμόσει.
10. Το σύστημα αντλεί πληροφορίες από την κατηγορία χρηστών που έχει καταταχθεί ο χρήστης με βάση τις προτιμήσεις του και ανάλογα με την επιλογή επεξεργασίας τοίχου που έχει επιλέξει, κατατάσσει τις επιλογές που έχει ο χρήστης με βάση αυτές τις πληροφορίες και έτσι το αποτέλεσμα είναι ο χρήστης να βλέπει ως πρώτες επιλογές, τις επιλογές που πιθανότερα προτιμάει. ~~(πχ σε μία υποθετική επιλογή «Επεξεργασία χρωμάτων τοίχου» και υποθέτοντας ότι το σύστημα εντοπίζει ότι ο χρήστης ανήκει σε μία επίσης υποθετική κατηγορία «Φυσιολάτρης», θα βάλει ως πρώτες επιλογές χρωμάτων αποχρώσεις του πράσινου, του κίτρινου, κλπ ενώως τελευταίες επιλογές αποχρώσεις του γκρι, μωβ κλπ)~~
11. Ο χρήστης συμπληρώνει τα αντίστοιχα πεδία.
12. Το σύστημα εφαρμόζει τις αλλαγές που επιθυμεί ο χρήστης και υποδεικνύει την τελική μορφή του κομματιού του τοίχου.
13. Ο χρήστης επιβεβαιώνει τις επιλογές του και επιλέγει να τις αποθηκεύσει.
14. Το σύστημα αποθηκεύει το νέο κομμάτι του τοίχου και μετακινεί τα αντικείμενα που υπήρχαν, πίσω στις αρχικές του θέσεις.

Εναλλακτική ροή 1:

4.a.1. Το σύστημα εντοπίζει ότι στο κομμάτι του τοίχου που επιθυμεί να επεξεργαστεί ο χρήστης υπάρχουν πόρτες, παράθυρα ή/και πρίζες τα οποία έχουν κοπεί στη μέση, κάτι που δεν επιτρέπεται. Το σύστημα απορρίπτει την επιλογή κομματιού τοίχου του χρήστη, δίνοντας του αντίστοιχο επεξηγηματικό μήνυμα.

4.α.2. Η περίπτωση χρήσης επιστρέφει το χρήστη στο βήμα 3 της βασικής ροής, και αυτό επαναλαμβάνεται μέχρι ο χρήστης να επιλέξει αποδεκτό κομμάτι τοίχου.

Εναλλακτική ροή 2:

4.b.1. Το σύστημα εντοπίζει ότι στο κομμάτι τοίχου που έχει επιλέξει ο χρήστης δεν υπάρχει τίποτα ή υπάρχουν πόρτες, παράθυρα ή/και πρίζες. Αυτά τα αντικείμενα δεν μετακινούνται προσωρινά κατά τη διάρκεια αλλαγών, όπως και σε πραγματικές συνθήκες, οπότε η περίπτωση χρήσης συνεχίζει στο βήμα 8 της βασικής ροής.

Εναλλακτική ροή 3:

5.a.1. Ο χρήστης επιλέγει διαγραφή των αντικειμένων.

5.a.2. Το σύστημα διαγράφει τα αντικείμενα του συγκεκριμένου κομματιού τοίχου από το δωμάτιο.

5.a.3. Η περίπτωση χρήσης συνεχίζεται από το βήμα 8 της βασικής ροής.

Εναλλακτική ροή 4:

6.a.1. Το σύστημα δε βρίσκει κανένα χώρο όπου να μπορούν να χωρέσουν όλα τα αντικείμενα που είχε ο χρήστης στον τοίχο του, οπότε εμφανίζει στο χρήστη αντίστοιχο ενημερωτικό μήνυμα όπου τον προτρέπει να επεξεργαστεί τον τοίχο σε μικρότερα κομμάτια ή να διαγράψει τα έπιπλα.

6.a.2. Ο χρήστης επιλέγει ΟΚ. Το σύστημα εμφανίζει και πάλι μαρκαρισμένους τους διαθέσιμους τοίχους και η περίπτωση χρήσης επιστρέφει το χρήστη στο βήμα 3 της βασικής ροής.(Στο βήμα 3 μπορεί να επιλέξει μικρότερο κομμάτι τοίχου και να συνεχίσει κανονικά, ή μπορεί να επιλέξει το ίδιο κομμάτι τοίχου και μετά στο βήμα 4 να επιλέξει να διαγράψει τα έπιπλα.)

Εναλλακτική ροή 5:

9.a.1. Ο χρήστης επιλέγει να διαγράψει ένα τοίχο που έχει πόρτες, παράθυρα ή/και πρίζες.

9.a.2. Το σύστημα προειδοποιεί το χρήστη ότι μαζί με τον τοίχο θα διαγραφούν και τα συγκεκριμένα αντικείμενα και του δίνει την επιλογή να συνεχίσει ή να ακυρώσει.

9.a.3. Ο χρήστης επιλέγει να συνεχίσει και το σύστημα επιστρέφει το τελικό αποτέλεσμα της επεξεργασίας.

Εναλλακτική ροή 5.1:

9.a.3.a.1. Ο χρήστης επιλέγει να κάνει ακύρωση.

9.a.3.a.2. Το σύστημα διαγράφει ότι επεξεργασία είχε γίνει μέχρι στιγμής και επιστρέφει το χρήστη στο βήμα 1 της βασικής ροής.

Παραδοχή:

Ο χρήστης θα μπορεί να ορίσει και το χρώμα transparent σε κάποιο τοίχο. Αυτό θα δηλώνει έναν ’αόρατο’ τοίχο, δηλαδή ένα πέρασμα από ένα δωμάτιο σε ένα άλλο, μεταξύ των οποίων δεν υπάρχει πόρτα, πχ χωλ-σαλόνι.