Use case: Επεξεργασία ανοιγμάτων

ΑΛΛΑΓΕΣ

Οι προτιμήσεις του χρήστη είναι αυτόματες όπως και στα υπόλοιπα use case για λόγους απλοποίησης.

Τα βήματα επίλυσης προβλήματος. Χρήση καλαθιού αντικειμένων χρήστη.

Η επεξήγηση στο τέλος του use case.

Σύντομη περιγραφή: Η συγκεκριμένη περίπτωση χρήσης αναφέρεται στην επεξεργασία των πορτών και των παραθύρων, τα οποία στην εφαρμογή μας έχουμε θεωρήσει ότι είναι υποκλάσεις της κλάσης ανοίγματα γιατί θα έχουν αρκετά κοινά χαρακτηριστικά μεταξύ τους.

Βασική ροή:

1. Ο χρήστης επιλέγει την επεξεργασία ανοιγμάτων.
2. Το σύστημα βρίσκει τα ανοίγματα που υπάρχουν στο δωμάτιο και τα εμφανίζει στο χρήστη.
3. Ο χρήστης επιλέγει το άνοιγμα που επιθυμεί να επεξεργαστεί.
4. Το σύστημα εμφανίζει στο χρήστη τις επιλογές επεξεργασίας.
5. Ο χρήστης επιλέγει ένα τύπο επεξεργασίας.
6. Το σύστημα κατατάσσει τις αλλαγές που μπορεί να κάνει ο χρήστης στα ανοίγματα ανάλογα με την κατηγορία χρήστη που ανήκει, και τον τύπο δωματίου και τις εμφανίζει στο χρήστη.
7. Ο χρήστης συμπληρώνει τα αντίστοιχα πεδία.
8. Το σύστημα βρίσκει τα έπιπλα που βρίσκονται στον ίδιο τοίχο με το άνοιγμα και ελέγχει αν τα επηρεάζει ο συγκεκριμένος τρόπος επεξεργασίας. Αν το άνοιγμα είναι ανοιγόμενο, το σύστημα υπολογίζει την απόσταση που απέχει από το άνοιγμα, ώστε να ανοίγει τουλάχιστον μέχρι 90 μοίρες και εντοπίζει αν υπάρχουν έπιπλα σε αυτό το κομμάτι.
9. Το σύστημα ενημερώνει το χρήστη και τον ρωτάει τι θέλει να κάνει.
10. Ο χρήστης επιλέγει ότι θέλει να λύσει το πρόβλημα.
11. Το σύστημα μετακινεί προσωρινά τα έπιπλα στο καλάθι αντικειμένων χρήστη.
12. Το σύστημα εμφανίζει μία προεπισκόπηση στο χρήστη και την επιλογή αποθήκευσης.
13. Ο χρήστης επιλέγει να αποθηκεύσει τις αλλαγές.
14. Το σύστημα επιστρέφει τον χρήστη στην σελίδα επεξεργασίας του δωματίου , όπου υπάρχει το καλάθι αντικειμένων με τα έπιπλα έτοιμα για μετακίνηση σε κάποια άλλη θέση.

Εναλλακτική ροή 1:

2.α.1. Δεν υπάρχουν ανοίγματα στο δωμάτιο, οπότε το σύστημα οδηγεί το χρήστη στην προσθήκη επίπλων όπου μπορεί να προσθέσει ανοίγματα.

Εναλλακτική ροή 2:

8.α.1. Δεν υπάρχει κανένα αντικείμενο που να επηρεάζεται από την επεξεργασία του ανοίγματος και η περίπτωση χρήσης συνεχίζει στο βήμα 12 της βασικής ροής.

Εναλλακτική ροή 3:

10.α.1. Ο χρήστης επιλέγει να διαγράψει τα έπιπλα που δημιουργούν πρόβλημα.

10.α.2. Το σύστημα διαγράφει τα έπιπλα.

10.α.3. Η περίπτωση χρήσης συνεχίζει στο βήμα 12 της βασικής ροής.

ΕΠΕΞΗΓΗΣΗ ΓΙΑ ΤΟ ΒΗΜΑ 8 ΤΗΣ ΒΑΣΙΚΗΣ ΡΟΗΣ ΚΑΙ ΤΗΝ ΕΝΑΛΛΑΚΤΙΚΗ ΡΟΗ 2

Όταν γίνεται ο έλεγχος για το αν ύπαρχουν έπιπλα που εμποδίζουν το άνοιγμα υπάρχουν οι εξής περιπτώσεις οι οποίες φαίνονται στο robustness και στο sequence με αυτή τη σειρά:

1. Επηρεάζονται έπιπλα που βρίσκονται στο ίδιο τοίχο : ενημέρωσε το χρήστη
2. Δεν επηρεάζονται έπιπλα που βρίσκονται στον ίδιο τοίχο και το άνοιγμα δεν είναι ανοιγόμενο: εμφάνισε προεπισκόπηση
3. Δεν επηρεάζονται έπιπλα που βρίσκονται στον ίδιο τοίχο, το άνοιγμα είναι ανοιγόμενο και δεν υπάρχουν έπιπλα που εμποδίζουν το άνοιγμα: εμφάνισε προεπισκόπηση
4. Δεν επηρεάζονται έπιπλα που βρίσκονται στον ίδιο τοίχο, το άνοιγμα είναι ανοιγόμενο και υπάρχουν έπιπλα που εμποδίζουν το άνοιγμα: ενημέρωσε το χρήστη

Στην περιγραφή του use case βλέπουμε στη βασική ροή στο βήμα 8 την περίπτωση να υπάρχει κάποιο έπιπλο που εμποδίζει(1 και 4) ενώ στην εναλλακτική ροή 2 την περίπτωση να μην υπάρχει πρόβλημα (2 και 3)

Αυτό συμβαίνει γιατί στην εφαρμογή μας η σειρά που θα ακολουθήσει ο χρήστης είναι να προσθέσει τα έπιπλα και μετά να επεξεργαστεί.